После овог такмичења одлучила је да заједно са преостале две суперфиналисткиње, Невеном Божовић и Мирном Радуловић, учествује на Беосонгу 2013. Заједно су оформиле групу Моје 3. Наступиле су са песмом "Љубав је свуда" за коју је текст написала Марина Туцаковић, а музику и аранжман урадио Саша Милошевић Маре. У полуфиналној вечери су имале 10.994 гласа, што је било довољно за пролазак у велико финале. У великом финалу су освојиле највећи број гласова публике и са 25.959 гласова постале представник Србије на Песми Евровизије 2013. године у Малмеу.